
DISSERTATIO 


DE 

DYSPEPSIA. 


AUCTORE  GU ALLERO  GRAHAM. 


Omnium,  quibus  coipus  humanum  objicitur, 
morborum,  qui  functiones  ejus  impediunt,  vitae¬ 
que  flammam  extinguunt,  nulli,  tam  lege  op¬ 
tima,  medicorum  attentionem  sedulam  meruere, 
quam  iste  cui  nomen  Dyspepsiae  inditum  est; 
non  equidem  tantum  propter  ipsius  morbi  peri¬ 
culum,  vel  denique  ejus  adortum  frequentiorem, 
quantum,  ob  symptomatum  catervam  ingentem, 
qua  stipari  solet,  dolorem  et  anxietatem  maxi¬ 
mam  saepissimb  excitantium,  quae  aegrum  mi- 

serrimum  vexant  atque  torquent ;  et  denique, 
ob  consensum  organi  praecipue  affecti,  cum 
universo  genere  nervoso,  et  insignes,  quibus  in 
corpore  vivente  usus,  inservire  cognoscitur. 

Ventriculus  sane  nutritionis  fons  exstat, 
et  virium  origo,  in  quo,  scilicet,  vigent  non  so¬ 
lum  quae  potestates  ciborum  concoctioni  prae¬ 
cipue  respondent,  verum  etiam  in  quo,  pri- 
marife,  agunt  omnia,  quae  propinantur,  me¬ 
dicamenta,  quorum  brevi  affectus,  per  totum 
genus  nervosum  diffunduntur,  et  sese  osten- 

V 

dunt:  et  quoniam  haec  demum  in  ventriculo 
quodammodo  mutentur  necesse  est,  oportet  id¬ 
circo,  eorum  effectus,  e  statu  fluidorum  con- 
coctivorum,  sano  prout  vel  morboso,  haud  pa¬ 
rum  pendeant. 

Ab  hoc  morbo,  neque  aetas,  neque  sexus, 
neque  anni  tempestas,  neque  temperamentum, 
homines  praestant  immunes.  Passibus  plerum¬ 
que  lentissimis  graditur,  perraro  atque  ad  fi¬ 
nem  lethalem  ruere  observatur.  Aeger  attamen, 

nisi  ars  auxilium  praebuerit,  vitam  aerumnis  sti¬ 
patam  deget — ab  symtomatibus,  quae  vulgo 
nervosa  appellantur,  raro  si  unquam  immunis — 
quibus  sequiores  foeminae  vexari  solent.  Mor¬ 
bi  equidem  nervosi,  nunc  temporis,  in  hac  re¬ 
gione,  adeo  frequentes,  antequam  artifices  et 
alii,  vitae  genus  otiosum  agere  coeperunt,  vix, 
si  unquam,  observandi  fuere.  Priscis  denique 
aevis,  quando  homines,  agros  colendo,  ferasque 
cursu  premendo,  talique  labore  vitam  patieban¬ 
tur,  tales  morbi  perraro  occurrebant;  parique 
cum  hisce  passu  forsan  gradiebantur  Doctri¬ 
na,  Luxus,  Artiumque  cultus.  Consensus 
iste  mirandus  ventriculum  inter  et  reliquum 
genus  nervosum  intercedens,  diu  scriptorum  de 
re  Pathologica  attentionem  sedulam  sibi  con¬ 
scivit.  Vi  in  corpore  animali  adeo  insigni, 
pollet  hoc  organum,  ut  mutationes  fere  omnes, 

‘  seu  sint  salutares,  sive  morbosae,  corporis  par¬ 
tem  quamcunque  afficientes,  aliquatenus  saltem 
ventriculum  brevi  afficiunt ;  e  contra  atque,  sto¬ 
macho  morbo  quovis  laborante,  citius  aut  serius, 

non  solum  corporis,  sed  brevi  etiam  animi 
functiones  impediuntur. 

(c  Hujus  enim  validus  firmat  tenor  omnia  membra 
Et  contra  ejusdem  infirmantur  cuncta  dolore.” 

E  statu  denique  organi  hujusce  in  morbis 
fere  omnibus  plurima  pendeant  oportet ;  plera¬ 
que  quoniam  medicamenta  et  ea  praesertim, 
quorum  effectus  maxime  subitanei  et  potentes 
sunt,  in  corpus  vires  exerere  videntur  suas, 
ventriculi  ope,  nulla  hujusce  organi  virium  pro¬ 
priorum  concoctivorum  ratione  habita. 

Neque  hicce  nexus,  ventriculum  inter  et 
genus  reliquum  nervosum  intercedens,  patho- 
logiae  vel  minimum  peritos  diu  latuit.  Pluri¬ 
mos  systematis  morbos  comitatur  nausea;  ex 
hac  atque  re,  forsan  fiat,  cur  in  vernaculo  nostro 
sermone,  verbum  hocce  ventriculi  affectionem 
designans,  (sickness  viz.)  non  solum  ad  hanc, 
verum  et  alios  et  generales  morbos  exprimen¬ 
dum  uteretur.  Eae  ventriculi  affectiones,  qui- 


DE  DYSPEPSIA. 


bus  Dyspepsiae  nomen  a  Nosologicis  inditum 
fuit,  valde  variabiles  observantur,  et  mederi  sunt 
difficillime  omnium  fere  aliarum  quibus  medici 
opem  ferre  vocantur :  et  quanquam  vitae  ipsius 
discrimen  rarius  afferant,  attamen  quoniam 
voluptates  omnes  fere  auferunt,  hunc  morbum 
levare,  res  momenti  haud  levis  habenda  est. 
Dyspepsiam  sequentibus  verbis  definitam  apud 
Cullenum  nostratem  habemu*s. 

“  Anorexia,  nausea,  vomitus,  inflatio,  ruc- 
“  tus,  ruminatio,  cardialgia,  gastrodynia,  pau-^ 
ie  ciora  saltem  vel  plura  horum  simul  concur- 
“  rentia,  plerumque  cum  alvo  adstricta,  et  sine 
“  alio,  vel  ventriculi  ipsius,  vel  aliarum  partium 
“  morbo/’ 

Ex  tali  symptomatum  varietate,  satis  in 
aprico  erit,  morbi  phaenomena  nequaquam  re¬ 
gularem  sequi  ordinem  ;  sed  et  formam  hujus 
et  progressum,  valde  diversa  esse.  Ex  hac 
igitur  symptomatum  varietate,  morbi  historiam 

ideo  valde  imperfectam  fore,  nec  fere  aliae 
similem,  est  expectandum. 

Dyspepsia  aliquando  subito  paucioribus 
saltem  vel  pluribus  symptomatum  supra  n  censi¬ 
torum  comitantibus  adoritur,  plerumque  vero 
passibus  lentissimis  graditur.  Quae  imprimis 
apparent  signa,  sunt  appetitus  aliquatenus  cibi 
deficiens,  inflatio,  gravitatis  seu  oppressionis  cir¬ 
cum  praecordia  sensus,  praesertim  post  cibos 
in  ventriculum  jam  assumtos,  progressu  vero 
fixus,  et  aliquando  pluribus  ab  assumto  cibo 
horis  gravissimus  deveniens.  Nausea  denique 
et  vomitus,  et  interdum  eructiones  frequentes, 
et  materiei  variabilis,  quam  aeger  iterum  de¬ 
gi  utiens  instar  bovis  ruminat.  Haec  signa 

o  o 

sese  brevi  manifestant,  neque  tamen  Dyspep¬ 
siam,  omni  in  casu  comitantur ;  adeo  demum 
huj  us  morbi  mira  diversitas,  ut  alii,  ventriculo 
vacuo,  alii  pleno,  plus  molestiae  experiri  solent : 
alii,  organi  affecti  sensum  ponderis  levis,  alii, 

cruciatas  molestissimos  vixque  ferendos  pati¬ 
untur.  Cephalalgia  saepe  Dyspepsiam  comita¬ 
tur,  et  alia  demum  sine  norma  symptomata — 
quae  aliis  hoc  morbo  affectis  occurrunt,  aliis¬ 
que  nunquam :  sua  quippe  cuique  corporis  con¬ 
stitutio  et  habitus,  quae  ex  complicatione  symp- 

* 

tornatum  et  gradu  morbi  ejus  faciem,  fer&  ex 
toto  mutare  possunt :  talia  hic  enumerare  signa 
vix  certe  necessarium  est. 

Omnes  corporis  functiones  aliae,  varie 
quidem,  sed  plerumque  aliquatenus  afficiun¬ 
tur.  Constipatio  aliquando,  atque  diarrhoea 
aliis  in  casibus  urget,  aliisque  demum  hae  af¬ 
fectiones  secum  mutuo  alternant. 

Lateris  dolor  acutus  est,  saepe  que  pleuritici 
instar.  Corporis  calor  in  genere  minuitur, 
aegerque  algoris  valde  impatiens  observatur. 
Somnus  saepe  ruptus,  linguaque  mane  prae¬ 
sertim  crusta  alba  vel  subiusca  obducta  apparet 

Dr,  Farrierus  signum  Dyspepsiae  tradit 
alterum,  quod  saepissime  sine  dubio,  in  errorem 
inducere  potest,  dolorem  in  hepatis  regione 
nempe  qui  fixus  plerumque,  aliquando  vero 
retrorsum,  spinamque  dorsi  versus  lancinare 
sentitur,  qui  atque  ingravescens  dolorem  hu¬ 
meri  dextri  excitare  solet.  Haecce  equidem  af¬ 
fectio,  si  cum  aliis  indiciis  una  spectetur,  ali¬ 
quam  hepatis  affectionem  indicare  videtur, 
quam  attamen  aciditati  ventriculi  duodenique 
affectioni  spasmodicae,  potius  relegare  voluit 
Farrierus. 

* 

Morbo  autem  graviore  aliquando  arteriae 
frequentius  micant ;  syncope,  palpitatio,  cepha¬ 
lalgia,  vertigo  &c.  adoriuntur.  Ex  Farrieri 
observationibus,  satis  constare  videtur,  Phthi- 
sin  Pulmonalem  vix  si  unquam  Dyspepsiam 
excitare,  sed  hanc  pro  symptomate,  potius 
quam  pro  causa  istius,  habendam  esse.  Neque 
denegare,  sibi  in  mente  est,  quin  Phthisis  et 

Dyspepsia  aegrum  simul  afficiant;  plerisque 
vero  in  exemplis  dyspepsiae  symptomata  pul¬ 
monum  morbo  releganda  esse  putat.  Mira 
attamen,  inter  medicos  sententiae  diversitas  est : 
haud  desunt,  qui  dyspepsiam  hominem  minus 
phthisi  obnoxium  reddere  putant. 

Revera  tamen  systematis  generalis,  pro 
maxima  parte  functiones,  haud  magnopere 
laeduntur,  neque  vires  mustum  deficiunt. 
Cibus  enim  in  ventriculum  quantitate  aequo 
majore  assumptus,  quamvis  haud  bene  ibi 
concoquatur,  nihilominus  satis  nutrimenti 
etiam  ad  pinguedinem  praebere  aliquando  vi¬ 
detur  ;  neque  tamen  talibus  istud  robur  et  cor¬ 
poris  firmitudo  contingunt,  quae  ad  corpus  sa¬ 
num  pertinere  observantur. 

Quidam  dicunt,  ventriculi  affectiones  de 
quibus  nunc  loquimur,  corpus  minus  inflamma¬ 
tioni  obnoxium  reddere,  et  contagionis  etiam 
effectibus  plurimum  obstare,  atque  ut  supra 

diximus,  sunt,  qui  ab  Phthisi  Pulmonali  ineo-» 
iumis  Dyspepsiam  praestare  putant. 

Mirum  inter  corporis  functiones  et  ven¬ 
triculi  intercedere  consensum  supra  notavimus ; 
neque  minore  vi  pollere  in  animi  vires.  Hinc 
qui  a  ventriculo  laborant,  maestitia,  languore, 
et  molestia  perpetua  saepissime  vexantur.  Bre¬ 
vi  aeger  negotio  omnigeno,  et  studio  impar  fit : 
nec  loqui,  nec  de  nihilo  nisi  morbo  quo  ipse 
laborat  cogitare  potest. 

♦ 

Aeger  infaustam  malorum  prognosin  augu¬ 
rare  solet ;  et  summa  cum  vigilia,  symptoma  u- 
numquodque  morbi  observat.  Imaginatio  nunc 
imperium  latum  agit,  et  pristina  mens  gradatim 
evanescit — omni  fere  malo  affligitur  aeger, 
cujus  vel  etiam  nomen  unquam  audierit;  et  ne 
longior  sim,  symptomata  quae  optimi  sub  hy¬ 
pochondriacorum  nomine  nota  sunt,  super- 

i 

DIAGNOSIS, 

A  jSSf'  ' 

$■' 

Varia  dyspepsiae  signa,  conjudfctim  si  per¬ 
specta  fuerint,  luculenter  adeo  ventriculi  fune- 

i  , 

tiones  laesas  seu  impeditas  esse  ostendere  vi¬ 
dentur,  ut  vix  forsan  alicui  phaenomena  rit& 
perpendenti,  plerisque  in  exemplis,  morbum 
distinguere  difficile  erit. 

Quoniam  autem  exstant  aliae  systematis 
affectiones,  praeter  ventriculi  ipsius  debilitatem, 
e  quibus,  plura  dyspepsiae  symptomata  originem 
suam  trahant,  pauca  de  harum  praecipuis  pro¬ 
ferre  haud  absurdum  videtur. 

•  * 

Podagram  Atonicam ,  a  Dyspepsia  accu¬ 
rate  distinguere  nequaquam  primo  aspectu  fa¬ 
cile  est.  Paroxysmo  tamen  more  solito  super- 

veniente,  de  affectionis  natura,  vix  dubium  erit. 
Hisce  in  casibus,  historiae,  rerumque  variarum 
quae  morbo  praedispositionem  dant,  notitia, 
ad  diagnosin  formandam,  medicum  optimfe 
dirigent. 

Pylori  Sc  hir  rus — plerumque  affectionem 
magis  stabilem  producit,  et  symptomatum  inter¬ 
missio  vix  ulla  observanda  est  quod  raro  in  dys¬ 
pepsia  evenit :  Vomitus  quam  in  hac,  magis  fre¬ 
quens,  praesertim  post  cibum  assumptum,  alvus 
magis  astricta,  symptomata  omnia  graviora,  et 
quod  rem  extra  omnis  aleae  dubium  ponit, 
aeger  onus  in  dextro  latere  percipit,  et  haud 
raro  tumor  externo  tactui,  erudito  facillime  de¬ 
tegendus  prominet. 

Hepatitidem  Chronicam  inter,  et  hanc 
affectionem  distinguere,  haud  raro  admodum 
difficile  erit.  Si  hepar  equidem  magnitudine 
auctum  fuerit,  si  inflammationem  visceris  hu- 
jusce  exceperint  symptomata,  si  dolor  humeri 

dextri  subinde  sentiatur,  diagnosis  satis  evi¬ 
denter  patebit.  Hasce  inter  affectiones  atta¬ 
men,  iterum,  fatendum  est,  in  exemplis  haud 
paucis  diagnosin  vix  ullam  formari  posse. 

Inter  hunc  morbum,  hypochondriasinque 
vix  distinguere  posse  medicos,  minus  certe  do¬ 
lem!  um  est,  ex  hoc  quod  hae  affectiones  di¬ 
versae  sint  necne,  eandem  vel  quam  maxime 
similem  medendi  methodum  ad  se  vindicant. 
Quibusdam  equidem  placuit  signa  infra  recen¬ 
senda  unam  ab  altero  satis  separationem  fa¬ 
cere.  In  Hypochondriasi  languor,  inertia,  ani¬ 
mus  irresolutus,  mortis  timor,  et  maestitia,  sem- 
per  adsunt :  et  absente  saepe  etiam  ventriculi 
morbo,  vel  demum  praesente  dyspepsia,  tales 
animi  affectiones  sublevantur,  vel  amoventur. 
Rarius  junioribus  contingit  Hypochondriasis, 
jamotuque  quam  Dyspepsia  multo  difficilior  : 
contra  dyspepsia  junioribus  fere  propria,  atque 
annis  maturioribus,  gradatim  evanescere  solet. 
Hisce  tamen  diagnosticis,  nequaquam  confi- 

dere  possumus,  potius  vero  Hypochondriasin 
atque  Dyspepsiam  pro  uno  eodemque  morbo 
habere ;  quoniam  et  in  uno  et  altero,  ventri¬ 
culus,  secundum  Illust:  Cullen,  eodem  fere 
modo  afficitur,  iisdeuique  fere  remediis  aut  si¬ 
milibus  curantur.  Re  it  se  habente,  nequa¬ 
quam  ex  gradu  symptomatum  singulorum  vel 
ex  temperamentorum  varietate,  vel  vitae  tem¬ 
poribus  quibus  adoriantur,  causae  satis  esse 
videtur,  cur  pro  revera  diversis,  hi  morbi  du¬ 
cerentur.  Dyspepsiam  enim  inveniri  in  om¬ 
nis  tem peram  nti  aetatisque  hominibus,  et 
omni  etiam  symptomatum  gradu,  vix  alicui  du¬ 
bium  esse  potest.  An  unquam  existat  Hypo- 
chondriasis  vera,  in  qua  scilicet  mens  sola  et 
non  corpus  etiam  afficiatur,  haudquaquam  nobis 
apparet;  re  quidem  ita  se  habente,  vix  certe 
Hypochondriasin  inter  et  Melancholiam  distin¬ 
gui  potest.  Quamcunque  demum  super  hac 
re  opinionem  amplectamur,  concedamus  opor¬ 
tet,  hos  inter  morbos  parietem  admodum  tenu- 

em  interponi  quae  atque  pierisque  in  exemplis 

% 

dilapidatur,  res  minime  difficilis  est. 


PROGNOSIS. 

,  '  I  . / 

Morbus  de  quo  nunc  agitur  haud  multum 

certe  periculi  secum  afferre  solet,  et  ut  quibus¬ 
dam  placet  ab  aliis  etiam  malis,  pro  tutamine 
habendus  est.  Plerumque  attamen  curatu  dif¬ 
ficillimus,  et  eo  neglecto,  haud  parum  mo¬ 
lestiae  oriatur.  Si  aeger  juvenis,  seu  vires  in¬ 
fractae  manent,  si  morbus  breve  temporis  spa¬ 
tium  duraverit,  cuj usque  causa  excitans  nota 
et  amotu  facilis,  augurium  faustum  pronunciare 
licebit.  De  aegro  e  contra,  aetate  provecto, 
plurimum  debilitato,  et  cui  morbus  per  longum 
tempus  duraverit,  spem  recuperationis  multo 
minorem  esse  oportebit.  Quibusdam  demum 
in  exemplis  notandum  est  dyspepsiam  nullis 

remediis  levandam,  sponte  tandem  evanuisse : 
forsan  ex  variis  quas  corpus  humanum  muta¬ 
tionibus  subire  solet,  vel  ex  hisce,  quibus  morbi 
alii  violentiores,  vel  causae  quaevis  aliae  minus 
evidentes,  in  ventriculum,  vel  genus  nervosum 
ediderint,  effectibus. 


CAUSAE, 


Quae  homines  huic  morbo  opportunos 
faciunt,  parum  perspectae  sunt :  inter  ea  tamen 
recenseri  solent,  temperamentum  sanguineum 
vocatum,  sexus  foemineus,  aetasque  minus 
provecta.  Harum  vero  contrariae,  a  dyspepsia 
incolumem  neminem  praestare,  satis  clare 
edocelbmnium  ferje ,  medicorum  experientia. 

4  •  '  :  'n-  / 

Ex  iis,  quae  morbum  excitant,  praecipuas 
quam  brevissime  enumerare  nunc  oportet.  Hae 

eas  quae  corpus  totum  afficiunt,  et  eas  quae 
solummodo  in  ventriculum  agunt,  optime  dividi 
possunt,  atque  per  sympathiam,  hoc  organon 
afficiunt.  Ad  harum  priorem  classem  referenda 
sunt  Theae,  Coffaeae,  Nicotianae  Tabacci  fo¬ 
liorum,  liquorumque  alcohol  continentium 
abusus ;  quae  relaxationem  organi  denique  in¬ 
ducunt,  aqua  calida  in  ventriculum  assumpta, 
ciborum  copia  nimia,  in  ventriculo  cruda  in- 
digestaque  moles  deveniens,  nimius  emeti¬ 
corum  usus,  salivaeque  rejectio  frequens.  Cau¬ 
sae  generales  sunt,  varia  animi  pathemata,  prae¬ 
sertim  quae  deprimentia  vocantur,  diaeta  pa¬ 
rum  nutriens,  vita  sedentaria,  studia  intensa, 

evacuationes  nimiae,  ebriositas,  aer  humidus, 

*» 

&c.  &c. 

CAUSA  PROXIMA. 

,  •  ;  •  -  *  v 

Varia  hujusce  mali  phaenomena,  affectio¬ 
nem  virium  concoctricum  quibus  praeditus  est 
ventriculus,  plane  indicant.  Has  vires  singula- 
tim  indagare,  haud  quaquam  certe  necessarium 
est ;  satis  erit  tantummodo,  hic  observasse 
succum  gastricum  in  ciborum  concoctione  plu- 

% 

rimum  valere,  atque  quoniam  ventriculi  fibrae 
musculares,  ad  contenta  propellenda  adeo  ne¬ 
cessariae  sunt,  satis  eluceat  oportet,  illarum 
statum  prout  sanum  seu  morbosum  haud  pa¬ 
rum  ciborum  concoctionem  affecturum.  Dys- 
pepsiae  igitur  causas  proximas,  succum  gas¬ 
tricum  vel  quantitate  vel  qualitate  sua  peccan¬ 
tem,  vel  ventriculi  filarum  muscularium  tonum 
laxatum  esse,  necessarium  est.  De  succi  gas¬ 
trici  qualitatibus,  nihil  fere  novimus,  corpore 

seu  sano  seu  morboso;  nihil  igitur  de  hac  re 
proferre  possumus.  Quidam  sane  auctores 
praetermissa  omnino  actione  fibrarum  muscu¬ 
larium,  dyspepsiam  in  toto  ad  secretionem  succi 
gastrici  mutatam  retulere.  Sine  dubio  quidem 
concedendum  est,  actionem  ventriculi  muscula¬ 
rem  minutam  ex  necessario  succi  gastrici  se¬ 
cretionem  minutam  comitaturam,  iisdem  scilicet 
causis,  et  vasa  secretoria  et  tunicam  ventriculi 
muscularem  afficientibus.  Nobis  attamen  vix 
improbabile  videtur,  eorum  affectiones  vix  omni 
tempore  rationem  aliam  cum  altera  certam 
observaturas  esse.  Nemo  certe  emeticorum 
effectus  in  stomachum  assumptorum,  succo 
gastrico  mutato  attribuerit ;  hic  enim,  anorexia, 

nausea,  &c.  hanc  secretionem  impeditam  esse 

/ 

pro  tempore  indicare  videntur:  dum  muscu» 
larium  fibrarum  actio  plane  aucta  observatur; 
aliis  denique  in  corporis  partibus  secretiones 

auctas  videmus,  fibrae  muscularis  tono  vix  mu- 

j  ■  * 

'  ,  * 

tato  et  vice  versa. 

Ex  dictis  igitur  pateat,  succum  gastricum 
minutum  vel  mutatum,  fibrarum  muscularium 
ventriculi  relaxationem,  vel,  et  quod  fere  acce¬ 
dit,  ambas  hasce  conjunctas,  causas  dyspepsiae 
proximas  nosmet  habere. 

/. 


METHODUS  MEDENDI. 


Quae  remedia  ad  hunc  morbum  levan¬ 
dum,  et  debellandum  utuntur,  effectus  suos 
bonos  edere  videntur,  quatenus  solummodo 
indicationibus,  quae  sequuntur,  tribus  re¬ 
spondeant. 

1.  Causas  amovendi  remotas. 

2.  Quae  symptomata  maxime  urgent,  et  ma¬ 

lum  igitur  protrahere  valent,  sublevandi. 

3.  Tonum  ventriculi  ipsius  renovandi. 

1.  Ad  harum  priori  indicationum  respon- 
dendi  necessitudinem  demonstrandam,  vix  ar¬ 
gumentis  opus  esse  videtur:  exemplis  enim- 
vero  haud  paucis,  nihil  fere  aliud  supra  hoc  . 
requiritur,  ad  morbum  superandum.  Hac  at¬ 
tamen  indicatione  neglecta,  nihil  fere  prosunt 
medicamenta. 

Maximi  semper  momenti  erit,  cibum 
aegrae  concoctionis  rejicere  et  quod  ad  quan¬ 
titatem  ciborum  spectat,  dyspepsiae  laboranti¬ 
bus  curae  haud  leve  esse  debet,  de  repletione 
semper  cavere,  quae  omnium  causae  longe 
ventriculi  malorum,  frequentissima  est  haben¬ 
da.  Dyspepticis  plerisque  cibus,  qui  stomacho 
stimulum  levem  affert,  dummodo  nimia  copia 
non  fuerit  assumptus,  optime  convenire  solet : 
hic  enim  organi  actionem  salutarem  excitat, 
secretionesque  ejusdem  adauget.  Hinc  in 

exemplis  nonnullis,  cibus  animalis,  salitus  et 
conservatus,  commodi  haud  parum  attulit» 

2.  In  hoc  morbo  multo  magis  necessarium 
videtur  ad  affectionem  primariam  spectare,  quam 
ad  symptomata  singularia  levanda  animum 
attendere;  medicamenta  enim  quae,  exempli 
gratia,  ad  acorem,  flatum,  &c.  Signa  mo¬ 
lestiora  levanda  propinari  solent  ventriculi  to¬ 
num  magis  minuere  tendunt,  et  hoc  modo  ne¬ 
cessaria  demum  fiunt 

Emetica  igitur  alcalina,  absorbentia  et 
aromata,  summa  cum  cautela  praecipi  debent, 
et  nunquam  nisi  urgentibus  quam  maxime  sym¬ 
ptomatis  gravissimis.  In  horum  remediorum 
numero,  quae  alvum  ducunt  non  inclusimus, 
alvus  quoniam  adstricta  signum  vix  fere  un¬ 
quam  deest,  et  quod  omnia  alia  morbi  sympto¬ 
mata  multo  graviora  reddet ;  ex  lavantibus 
quae  ideo  plurimum  beneficii  haud  raro  de¬ 
rivanda.  Ad  talia  vero  remedia  confugiendum 

est,  solummodo  quando  exercitatio  regimenque 
idoneum  non  alvum  regularem  educunt.  In 
genere  igitur  observare  liceat  ea  remedia  op¬ 
time  symptomata  corrigere,  quae  ad  morbum 
penitus  conducendum  idonea  inveniuntur. 

3.  Tonum  ventriculi  renovare,  momenti 
semper  longe  maximi  omnium  indicatio  est, 
qua  scilicet  responsa  morbus  brevi  evanescit. 
Ad  hanc  efficiendam,  remedia  praecipua  Astrin¬ 
gentia  sunt  et  Tonica  appellata,  et  omnium 
longe  praestantissimum  regimen  idoneum.  Me¬ 
dicamenta  omnia  vi  astringenti  et  tonica  pol¬ 
lentia,  hic  enumerare  nequaquam  erit  necessari¬ 
um.  Anthemis  Nobilis,  Columbo,  Quassia, 
Cortex  Peruvianus,  Ferrum,  Acidum  Sulphuri- 
cum,  &c,,  seu  separatim  sive  alia  cum  altero 
conjuncta  assumantur  seu  demum  cum  medi¬ 
camentis  ad  symptomata  quaedam  molestiora 
levanda,  harum  classium  remediorum  inter  op¬ 
tima,  recensenda  sunt 

Exstat  aliud  remediorum  genus  quae  cor¬ 
pus  universum  et  a  fortiori  ventriculum  indi¬ 
recte  roborant.  Haec  sunt  exercitatio,  frictio, 
et  balneum  frigidum  nullo  magis  quam  in  hoc 
morbo,  magis  utilia.  Hisce  vero  perseveran¬ 
dum,  ut  haud  per  breve  temporis  spatium  non 
solum  currente  morbo,  verum  etiam  postquam 
symptomata  omnia  evanuerint.  Quod  ad  ci¬ 
borum  naturam  spectat,  quibus  vescitur  dys¬ 
pepsia  laborans,  super  hac  re  vix  tradi  potest 
regula  generalis,  quoniam  a  pluribus  unicuique 
aegro  propriis  haud  parum  pendeat  oportet; 
ad  quae  omnia  veruntamen  ut  medicus 
attendet,  maximi  semper  momenti  erit.  Plu¬ 
ribus  in  exemplis,  uti  jam  diximus,  cibus  ani¬ 
malis  minus  recens,  dummodo  non  copia  aequo 
majore  assumatur,  optime  convenit;  neque  lae¬ 
sit  plerumque  modica  liquorum  fermentatorum 
quantitas  cerevisiae  (porter)  praesertim  et  vini 
quae  certe  spiritibus  ardentibus  quantum  dilutis 
plurimum  anteponenda  sunt  Tali  regimine 
certius  multo  depellitur  morbus  quam  omnibus 

medicamentis,  quippe  cujus  effectus  durabiles 
sunt,  neque  veluti  plurium  medicamentorum, 
non  semper  similes.  Regimen  equidem  simile, 
unicuique  aegro  nec  eidem  aegro  temporibus 
diversis  nequaquam  convenire  supra  observa¬ 
vimus,  medici  vero  judicio  variari  debere. 

Remediorum  in  Dyspepsia,  quae  uti  so¬ 
lent,  nulla  praestantiora  habentur  quam  Ferri 
Praeparationes,  praesertim  Carbonas,  dosibus 
x  vel  xx  granorum,  bis  terve  indies.  Sulphas 
Ferri  plurimum  etiam  commendatur,  praeser¬ 
tim  cum  Cortice  Peruviano  conjunctus.  Ex 
usu  denique  aquae  fontium  illarum  mineralium, 
quae  hocce  metallum  in  se  habent,  optimi  ali¬ 
quando  profluere  observantur  effectus.  Neque 
commodum  in  hisce  exemplis  omnino  aquae 
prout  medicamento  potius  vero  exercitationi, 
aere  puro  animo  curis  negotiisque  vacuo,  ju¬ 
cunde  vero  occupato,  referendum  est.  Va¬ 
riorum  animalium  succum  gastricum,  remedio 
huic  morbo  fieri  posse  annuit  Sennebier,  ne- 

que  perperam,  certe  omnino,  si  Spallanzani 
iliust :  experimentis  confideremus :  hoc  flui¬ 
dum  a  quibus  nempe  satis  clare  materiem  ali¬ 
mentariam  extra  ventriculum  solvere  posse 
elucet.  Si  quidem  synthesi  chemica,  hoc 
menstruum  educere  possemus,  (et  a  quibus 
scientiae  limites  definiat),  Dyspepsia  forsan 
et  morbi  haud  pauci,  brevi  evanescet.  Quod 
ad  illa  Dyspepsiae  exempla,  quae  comitantur 
animi  anxietas,  et  dejectio,  spectat,  satis  erit 
observare,  quod  praeter  omnia  supra  laudata 
remedia,  maximi  semper  momenti  erit,  ad 
aegroti  mentis  statum,  animum  ut  attendat 
medicus.  Vigenti  enim  animo  omnes  corporis 
functiones  vigent,  maleque  se  habente  aegre 
perficiuntur.  Consortia  jucunda :  eselum  mite 
et  aequabile :  per  locorum  amoena  peregri¬ 
natio  :  frequens  scenae  mutatio :  itinera,  &c. : 
et  morbi  curationi,  et  sanitatis  conservationi, 
non  plurimum  favere,  non  possunt. 

FINIS. 

